मनमाया, तिमीलाई जस्तै यहाँ हरेक प्रेमीको मनमा आफ्नो प्रेम टुट्ला भन्ने अव्यक्त भय हुन्छ । हाम्रो प्रेम कति कमजोर छ ? हामी हरदिन छुट्ला र टुट्ला भन्ने आशंका पालेरै पनि प्रेम गर्न अभिशप्त छौं । त्यसैगरी अरूले प्रेममा भाँजो हाल्देलान् भन्ने डर पनि उत्तिकै छ । वास्तवमा भन्ने हो भने यहाँ जो आफूलाई प्रेमी भन्छन् उनीहरू नै विश्वस्त छैनन् कि उनीहरू एक–अर्कालाई सच्चा प्रेम गर्छन् भन्ने कुरामा । प्रेम गर्ने कुरा हो कि प्रेम हुने कुरा हो भन्ने पनि धेरैले छुटयाउन सकेका छैनन् ।
